Discussió:Conreu Sereny

message: És una entitat existent des de 2010, de la qual s'han publicat notícies i que la revista de referència del cooperativisme, Cooperació catalana, li va dedicar un número al 2016, amb una ressenya sobre els seus orígens i activitats. Crec que és una entrada admissible i que pot ser útil per al lector de l'enciclopèdia.  Dvdgmz(Escriu-me) 21:59, 2 jul 2023 (CEST)
replies: text: Donat que ningú ha aportat objeccions i que hi ha prou fonts fiables he retirat l'etiqueta FVA. D'altra banda, si algú en té ganes, les fonts referenciades permetrien millorar i ampliar l'article.  Dvdgmz(Escriu-me) 22:02, 4 jul 2023 (CEST)
replies: text: : D'acord, però les fonts aportades són manifestament millorables: les fonts lligades al cooperativisme són a tots els efectes, fonts pròpies. Orfeó Badaloní, Canal150Gramenet i els blocs de Vilaweb no són fonts fiables. Pau Cabot · Discussió 07:25, 6 jul 2023 (CEST)
replies: text: ::És com dir que les fonts lligades a l'educació són fons pròpies quan es ressenya un pedagog o una escola rellevant. O que les fonts lligades a l'ornitologia ho són quan es ressenya un centre d'estudis o un ornitòleg. Això és portar al límit la idea de "fonts pròpies". Són les fonts d'un àmbit les que parlen d'aquell àmbit. Conreu sereny no està al patronat de la Fundació Roca Galès, no hi té cap vinculació orgànica, com la majoria de cooperatives que la revista Cooperació catalana ressenya.  Dvdgmz(Escriu-me) 12:50, 6 jul 2023 (CEST)
replies: text: :::Per cert, Cooperació catalana té una llicència CC-BY-SA. Es podria fer un projecte per aprofitar el que s'hi publica per cobrir àrees amb clares mancances a la Viquipèdia.  Dvdgmz(Escriu-me) 12:51, 6 jul 2023 (CEST)
replies: text: :::: Més aviat seria com dir que les fonts lligades a l'esperanto són fonts pròpies per a articles d'esperantistes. No és el mateix que la federació de bàsquet xerri d'un club de bàsquet que que ho faci un diari generalista. I no és el mateix que una societat mèdica xerri d'una malaltia que que ho faci d'un soci seu. I ho dic sense cap prejudici cap a la tasca de les cooperatives: jo som soci d'una cooperativa de treball associat.

text: :::: Respecte de les altres fonts que he citat, què n'opines? Pau Cabot · Discussió 15:04, 6 jul 2023 (CEST)
replies: text: :::::Perdona la tardança en respondre. Discrepo que "les fonts lligades a l'esperanto" es puguin considerar, generalitzant, "fonts pròpies per a articles d'esperantistes". Més aviat diria que són les fonts de qualitat on anar a buscar la informació sobre esperantistes. Seran les fonts que tenen accés a documentació, que tenen coneixement del sector/moviment i el seu context, que tindran informació més vàlida i rigor en la divulgació. Serien fonts pròpies si fossin la web de la persona o una autobiografia (tot i que una autobiografia pot ser una bona font de "fets" si es té cura de contrastar amb altres fonts i de no traslladar el biaix que li és propi a l'enciclopèdia, tot i que no la faria servir per a persones vives). Estaríem amb el dubte de si és una font pròpia les dades sobre un esperantista en les publicacions d'una organització a la que va pertànyer. Aquí caldria ser una mica curós. Si la organització ha encarregat un estudi a algú i s'ha fet sobre criteris rigorosament historiogràfics per mi seria vàlid. Sempre una distància de 50 o 100 anys pot assegurar millor objectivitat. En tot cas, com les auto-biografies podria ser una bona font per fets que es puguin contrastar amb altres fonts però que ofereixin millor detall i referències a fonts documentals primàries, que potser altres fonts no tenen.

text: :::::En general la premsa i les editorials especialitzades en un sector social o àrea de coneixement solen ser fonts de més bona qualitat per una enciclopèdia que la premsa generalista. La premsa generalista (fins i tot obviant que bona part d'ella pertany a unes poques corporacions de la indústria de la comunicació i que tenen un biaix polític i econòmic evident) és mala font per la seva baixa qualitat, no sol contrastar les informacions, sol reproduir notícies d'agència o de comunicats de premsa i moltes vegades fent-ne síntesi barroeres amb molts errors. Pot ser una font vàlida si podem tenir altres fonts, però amb certa prevenció.

text: :::::Pel que fa a la premsa local, com algunes de les referències d'aquest article, a vegades pot tenir més qualitat que una font generalista quan es refereix a informació local. Però també cal veure si és un article de redacció, una columna d'opinió o un reportatge. I és important tenir en compte l'autoria i contrastar si és una persona coneixedora de l'àmbit sobre el que escriu (és el cas d'alguna d'aquestes referències).  Dvdgmz(Escriu-me) 13:43, 21 ago 2023 (CEST)
replies: text: :::::: Aterrem. Per començar, estaríem d'acord en que el magazín de l'Orfeó Badaloní i el blog de Vilaweb serien fonts no fiables? Pau Cabot · Discussió 15:59, 21 ago 2023 (CEST)
thread_title:  Admissibilitat